খড়গপুর আইআইটিতে ফের ছাত্রের রহস্যমৃত্যু

খড়গপুর: খড়গপুর আইআইটিতে (Kharagpur IIT) ফের ছাত্রের রহস্যমৃত্যু। শাওন মল্লিক (২১) নামে এক ছাত্রের মৃত্যু নিয়ে রহস্য ছড়াল। রবিবার সকালে ছাত্রের ঝুলন্ত দেহ উদ্ধার হয়। তিনি ইলেক্ট্রিক্যাল ইঞ্জিনিয়ারিংয়ের (Electrical Engineering) তৃতীয় বর্ষের পড়ুয়া। তাঁর বাড়ি কসবায় (Kasba)।  খুন না কি আত্মহত্যা তা নিয়ে উঠছে প্রশ্ন। দেহটি ময়নাতদন্তের জন্য হাসপাতালে পাঠানো হয়েছে। ঘটনাস্থলে পৌঁছয় বিশাল পুলিশ বাহিনী। আনা হয় স্নিফারডগ। এদিন সকালে শাওনের বাবা-মা তাঁর সঙ্গে হস্টেলে দেখা করতে এসেছিলেন। দরজা না খোলায় ভাঙা হয়। এই নিয়ে চার বছরে চার ছাত্রের রহস্যমৃত্যু হল।

জানা গিয়েছে, শনিবার রাতে শাওন কী খাবার খেয়েছিলেন? তার নমুনা সংগ্রহ করা হয়েছে। ওই নমুনা ফরেন্সিকে পাঠানো হবে। ওই ছাত্রের মোবাইলও বাজেয়াপ্ত করেছে পুলিশ। ওই ছাত্রটি মানসিক অবসাদে ভুগছিলেন কি না তা খতিয়ে দেখছে পুলিশ। হাসপাতালে গিয়েছিলেন খড়গপুর আইআইটির ডিরেক্টর অমিত পাত্র। ছাত্রটির বাবা-মায়ের সঙ্গে কথা বলেন তিনি।

আরও পড়ুন: ফের ভুল চিকিৎসার বলি গৃহবধূ? এবার হুলুস্থুল সিউড়ি হাসপাতালে

এই সপ্তাহেই আইআইটির এক শিক্ষাকর্মীর অস্বাভাবিক মৃত্যু হয়। বিষ্ণুপুরের ওই বাসিন্দা সাকির আলি মোল্লা রসায়ন বিভাগের জুনিয়র টেকনিশিয়ান ছিলেন। ২০২২ সালে কাজে যোগ দিয়েছিলেন। শুক্রবার সকালে কোয়ার্টার থেকে সাকিরের দেহ উদ্ধার হয়।

দেখুন অন্য খবর: